EkBass/fiwiki-20250220-pages-articles huggingface dataset:
Peter Brough

Peter Royce Brough (26. helmikuuta 1916 Lontoo - 3\. kesäkuuta 1999 Northwood, Middlesex) oli brittiläinen vatsastapuhuja, joka yhdessä nukkensa Archie Andrewsin kanssa esiintyi pääasiassa radiossa. Brough ei ollut radion ensimmäinen vatsastapuhuja, mutta hän oli ensimmäinen Britanniassa, joka sai oman ohjelmansa. Yhdysvalloissa Edgar Bergen oli jo aikaisemmin noussut kuuluisuuteen radion kautta. Broughin ensimmäinen radiosarja oli nimeltään Archie Takes the Helm, jota esitettiin osana vuonna 1943 aloittanutta Navy Mixture ohjelmaa. Sarja oli suosittu, ja sitä lähetettiin 46 viikon ajan. Seuraavan sarjansa nimeltään Two's a Crowd, Brough sai vuonna 1948. Sarjat jaksot olivat noin 20 minuuttisia, sillä Broughin esitystä ei vielä pidetty riittävän merkittävänä puolen tunnin ohjelmapaikalle. ==Educating Archie== Heinäkuussa 1950 alkoi Broughin kolmas sarja, Educating Archie. BBC tilasi sarjaa alun perin kuuden jakson verran, mutta sopimusta jatkettiin nopeasti. Joulukuussa Educating Archie voitti ensimmäistä kertaa jaossa olleen National Radio Awardin. Educating Archie oli suosituimmillaan 1952, jolloin sillä oli lähetyspäivänään torstaisin noin 7,5 miljoonaa kuulijaa. Sunnuntaisia uusintalähetyksiä seurasi noin 8,4 miljoonaa henkilöä, ja toinen uusintalähetys keskiviikkoisin sai noin 3,5 miljoonaa seuraajaa. Sarjassa esiintyi useita silloisia ja tulevia tähtiä, kuten Tony Hancock, Harry Secombe, Benny Hill ja tuolloin 14-vuotias Julie Andrews, joka esitti Archie Andrewsin tyttöystävää. Syyskuussa sarja siirtyi televisioon, jossa ITV esitti sitä 27 jaksoa, ennen kuin sarja päättyi 1960. ==Lähteet== Luokka:Brittiläiset viihdetaiteilijat Luokka:Vatsastapuhujat Luokka:Englantilaiset näyttelijät Luokka:Brittiläiset radionäyttelijät Luokka:Vuonna 1916 syntyneet Luokka:Vuonna 1999 kuolleet
Jesus College (Cambridge)

Jesus College on yksi Cambridgen yliopiston 31 collegesta. Sen perusti Elyn piispa John Alcock vuonna 1496 kuningas Henrik VII:n luvalla. Collegen alkuperäinen nimi perustamiskirjassa oli The College of the Blessed Virgin Mary, Saint John the Evangelist and the glorious Virgin Saint Radegund, near Cambridge, mutta collegen nimeksi muodostui Jesus College paikalla jo vuosisatoja sijainneen kappelin (Jesus Chapel) mukaan. Collegen tieltä lakkautettiin benediktiinien nunnaluostari ja luostarin rakennukset otettiin collegen käyttöön. ==Kuuluisia opettajia ja alumneja== * Samuel Taylor Coleridge, runoilija * Thomas Cranmer, protestanttinen marttyyri * Prinssi Edward, Wessexin jaarli * John Flamsteed, ensimmäinen kuninkaallinen tähtitieteilijä * Nick Hornby, kirjailija * Thomas Malthus, pappi, väestötieteilijä ja taloustieteilijä * Peter D. Mitchell, biokemisti * Roger Scruton, filosofi * Laurence Sterne, kirjailija * John A. T. Robinson, piispa ja liberaaliteologian tunnetuimpia muokkaajia == Lähteet == ==Aiheesta muualla== Luokka:Cambridgen yliopiston colleget
Lapuan junaturma

Lapuan junaturmalla voidaan tarkoittaa seuraavia raideliikenneonnettomuuksia: * Lapuan junaturma tammikuussa 1986: henkilöjunan ja tavarajunan yhteentörmäys * Lapuan junaturma joulukuussa 1986: erikoispikajuna Lapponia suistui raiteilta ylinopeuden vuoksi.
Lapuan junaturma (tammikuu 1986)

Lapuan junaturma tapahtui keskiviikkona 29. tammikuuta 1986 kello 13.45 Lapuan rautatieaseman eteläpäässä, kun etelään matkalla ollut henkilöjuna ja pohjoiseen matkalla ollut tavarajuna törmäsivät toisiinsa. Turmassa loukkaantui 15 henkeä. Ennen turmaa pohjoisesta saapunut henkilöjuna ohjattiin Lapuan liikennepaikalla raiteelle 1, joka oli asemaa lähinnä oleva laituriraide ja jonne saavuttiin ns. hitaiden vaihteiden kautta nopeudella 35 km/h. Lapuaa lähestyi samanaikaisesti etelästä tavarajuna, jonka oli määrä sivuuttaa Lapuan liikennepaikka pysähtymättä pääraidetta eli raidetta 5 pitkin. Lapuan liikennepaikan liikenteenohjaustoimintoja hoidettiin tuolloin kaukokäytöllä Seinäjoen rautatieasemalla sijaitsevasta ohjauskeskuksesta käsin. Kauko-ohjaaja oli asettanut tavarajunalle kulkutien raiteelle 5, ja opastimet näyttivät punaista eli seis-opastetta henkilöjunalle. Henkilöjuna lähti liikkeelle aikataulunsa mukaisesti ja ohitti seis-opastetta näyttäneen lähtöopastimen. Tämän jälkeen juna ohjautui kohti pääraidetta. Molempien junien veturimiehet näkivät vastaantulevan junan ja ehtivät hypätä pois junastaan ennen törmäystä.TV-uutiset: Lapuan junaturma, 30.1.1986. Yleisradio Oy. Törmäyshetkellä tavarajunan nopeus oli noin 80 km/h ja henkilöjunan noin 20–30 km/h. Törmäyksen seurauksena molempien junien veturit, Sr1-sarjan sähköveturit nro 3022 ja 3079, suistuivat raiteilta. Raiteilta suistuessaan tavarajunan veturi tuhosi lähes puolet radan varrella sijainneesta omakotitalosta. Lisäksi tavarajunan kolme ensimmäistä sekä pikajunan toinen vaunu suistuivat kiskoilta. Suistunut kalusto vaurioitti lisäksi sähköradan rakenteita. Liikenne oli poikki Lapuan kohdalla kuuden tunnin ajan. Onnettomuuden syyksi varmistui myöhemmin inhimillinen erehdys. Rautatiehallituksen mukaan junista, turvalaitteista tai radasta ei löytynyt sellaista vikaa, joka olisi voinut aiheuttaa onnettomuuden.TV-uutiset: Lapuan junaturma, 14.3.1986. Yleisradio Oy. ==Lähteet== ==Aiheesta muualla== *Ylen Elävä arkisto: Lapuan ja Turengin junaturmat Luokka:Junaonnettomuudet Suomessa Junaturma 1986 tammikuu Luokka:Vuoden 1986 junaonnettomuudet Luokka:1980-luvun onnettomuudet Suomessa
Caitlin Gregg

Caitlin Gregg (o.s. Compton, s. 7. marraskuuta 1980) on yhdysvaltalainen maastohiihtäjä. Maastohiihdon maailmancupissa Gregg kilpaili ensimmäisen kerran Whistlerin 15 km:n yhdistelmähiihdossa tammikuussa 2009. Hänen paras sijoituksensa maailmancupissa on 14:s sija, jonka hän saavutti Canmoren 10 km:n vapaan hiihtotavan kisassa helmikuussa 2010. Maansa mestaruuskisoissa Gregg on voittanut neljä mestaruutta: 5 km:n vapaan hiihtotavan kilpailussa vuosina 2008 ja 2009, vuonna 2014 20 kilometrin vapaan hiihtotavan yhteislähtökilpailussa ja vuonna 2015 10 kilometrin vapaan hiihtotavan kilpailussa. Vancouverin olympialaisissa 2010 Gregg sijoittui 10 kilometrin vapaan hiihtotavan kilpailussa sijalle 30 ja parisprintissä kuudenneksi Kikkan Randallin kanssa. Falunin MM-kilpailuissa 2015 Gregg saavutti pronssia 10 kilometrin vapaan hiihtotavan kilpailussa. == Lähteet == Luokka:Yhdysvaltalaiset maastohiihtäjät Luokka:Vuonna 1980 syntyneet Luokka:Elävät henkilöt
Matthew Edward Liebsch

Matthew Edward Liebsch (s. 4. heinäkuuta 1983) on yhdysvaltalainen maastohiihtäjä. Maastohiihdon maailmancupissa Liebsch kilpaili ensimmäisen kerran Whistlerin 30 km yhdistelmähiihdossa tammikuussa 2009. Hänen paras sijoituksensa maailmancupissa on 29:s sija, jonka hän saavutti Canmoren 15 km vapaan hiihtotavan kilpailussa helmikuussa 2010. Maansa mestaruuskisoissa Liebsch on voittanut hopeaa 15 km vapaan hiihdossa vuonna 2012 ja pronssia vuonna 2009 10 km vapaan kilpailussa. == Lähteet == == Aiheesta muualla == *Matthew Edward Liebschin kotisivut Luokka:Yhdysvaltalaiset maastohiihtäjät Luokka:Vuonna 1983 syntyneet Luokka:Elävät henkilöt
Otto Höijer

Otto Henrik Reinhold Höijer (20. marraskuuta 1834 Tukholma – 26. joulukuuta 1893 Helsinki) oli suomalainen ruotsin kielellä kirjoittanut kirjailija. ==Henkilöhistoria== Otto Höijerin ja hänen puolisonsa Adèle Alfonsine Ugglan poika oli eläinlääkäri ja vakuutusjohtaja Allan Höijer. Otto Höijerin velipuoli oli arkkitehti Theodor Höijer. == Teoksia == * Bilder ur folklifvet 1 : Skildringar ur Nyländska skärgården. J. C. Frenckell & Son, Helsingfors 1858 * Bilder ur folklifvet 2 : Nyländska folkegendomligheter. J. C. Frenckell & Son, Helsingfors 1859 == Lähteet == * * Otto Höijer Ylioppilasmatrikkelissa 1853-1899 ===Viitteet=== Luokka:Suomenruotsalaiset kirjailijat Luokka:Vuonna 1834 syntyneet Luokka:Vuonna 1893 kuolleet
Olympus PEN E-P1

Olympus PEN E-P1 on Olympuksen ensimmäinen Micro Four Thirds -järjestelmää käyttävä kamera. Se julkaistiin 16. kesäkuuta 2009. Ensimmäinen Micro Four Thirds -kamera oli Panasonicin G-1. == Ominaisuudet == Kameran muotoilu muistuttaa Olympuksen PEN-filmikameraa ja PEN-E-P1 markkinoidaan Olympuksen digitaalisena PEN-kamerana. Alkuun Olympus julkaisi kaksi kameraan sopivaa objektiivia: 14–42 mm f/3.5–5.6 zoom -objektiivin ja 17 mm f/2.8 kiinteäpolttovälisen objektiivin. Näiden objektiivien lisäksi Olympus valmistaa adaptereita, joiden avulla voi kamerassa käyttää Four Thirds -standardin objektiiveja ja vanhempia OM-objektiiveja, joista Olympus oli tunnettu filmiajalla. E-P1:ssä ei ole optista tai elektronista etsintä. Se käyttää etsimenä kameran takana olevaa nestekidenäyttöä, tosin kameraan voi liittää optisen etsimen. Kamera tarkentaa kohteeseen kontrastintunnistusjärjestelmän avulla tai kasvojen tunnistusta hyväksi käyttäen. Kameraa voi käyttää myös HD-videon tallentamiseen ja kameralla voi muokata otettua videota erilaisilla efekteillä. Mr Akira Watanabe kertoi haastattelussa kuinka Olympuksen järjestelmäkameran suunnitteluosasto päätyi useasta syystä Micro Four Thirds -standardin kehittelyyn. Yksi syistä oli käyttäjien tarve saada järjestelmäkamera, jonka koko ei tuottaisi ongelmia. Useat kolmannen osapuolen valmistajat tarjoavat sovitteita, joiden avulla objektiivin voi kiinnittää E-P1-kameraan. File:Bfishadow Olympus E-P1 back.jpg File:Bfishadow Olympus E-P1 bottom.jpg File:Bfishadow Olympus E-P1 top.jpg File:Bfishadow Olympus E-P1.jpg ==Katso myös== * Olympus PEN E-P2 * Olympus PEN E-PL1 * Panasonic Lumix DMC-GF1 == Lähteet == == Aiheesta muualla == *Dpreview.com-sivuston arvostelu, englanniksi Luokka:Digitaaliset kamerat PEN E-P1
Višera

Višera voi tarkoittaa seuraavia asioita: * Višera, Kaman sivujoki Permin aluepiirissä Venäjällä * Višera, Olhavan sivujoki Novgorodin alueella Venäjällä * Višera, Vytšegdan sivujoki Komin tasavallassa * Bolšaja Višera, kaupunkimainen taajama Novgorodin alueen Malaja Višeran piirissä Venäjällä * Malaja Višera, kaupunki Novgorodin alueen Malaja Višeran piirissä Venäjällä
Inva

Inva () on Volgan vesistöön kuuluvan Kaman sivujoki Permin aluepiirin Permin Komin piirikunnassa Venäjällä. Sen pituus on 257 kilometriä, valuma-alueen laajuus 5 920 neliökilometriä ja keskimääräinen virtaama 30 kilometrin päässä joen suusta 29 kuutiometriä sekunnissa. Inva saa alkunsa Ylä-Kaman ylängöltä, virtaa kohti itää ja laskee Kaman tekojärveen. Suurin sivujoki on Velva. Joen varrella sijaitsee Kudymkarin kaupunki. ==Lähteet== Luokka:Permin aluepiirin joet Luokka:Volgan vesistö
Kosa

Kosa () on Volgan vesistöön kuuluvan Kaman sivujoki Permin aluepiirin Permin Komin piirikunnassa Venäjällä. Sen pituus on 267 kilometriä, valuma-alueen laajuus 10 300 neliökilometriä ja keskimääräinen virtaama 43 kilometrin päässä joen suusta 40 kuutiometriä sekunnissa. Joki saa alkunsa Ylä-Kaman ylängön pohjoisosasta ja virtaa soistuneella alangolla kohti koillista. Sen varrella sijaitsee Kosan piirikeskus. ==Lähteet== Luokka:Permin aluepiirin joet Luokka:Volgan vesistö
Višera (Kaman sivujoki)

Višera () on Volgan vesistöön kuuluvan Kaman sivujoki Permin aluepiirissä Venäjällä. Sen pituus on 415 kilometriä ja valuma-alueen laajuus 31 200 neliökilometriä. Višera saa alkunsa Uralin länsirinteiltä Višeran luonnonpuiston alueella, virtaa ensin kohti etelää ja kääntyy sitten länteen. Yläjuoksullaan se on tyypillinen vuoristojoki (mansinkielinen nimitys on Jahtel-ja ”Koskijoki”). Suurimmat sivujoet ovat Jazva ja Kolva. Säännöllistä laivaliikennettä on Krasnovišerskiin saakka. Jokea pitkin kulki muinoin Uralin yli Siperiaan johtanut Tšerdynin tie. Se jäi pois käytöstä vuonna 1598, jolloin avattiin lyhyempi Babinovin tie. ==Lähteet== == Aiheesta muualla == Luokka:Permin aluepiirin joet Luokka:Volgan vesistö
Mikko Kukkonen (runoilija)

Mikko Kukkonen (sukunimi myöh. Salo; 28. syyskuuta 1842 Johannes – 22. maaliskuuta 1894 Johannes) oli suomalainen kansakoulunopettaja, toimittaja ja runoilija. Hän käytti nimimerkkejä M.J.K:nen ja M.K-n. Kukkonen kävi yksityistä koulua 1850–1852 ja oli sitten töissä lastaajana Uuraan satamassa sekä merimiehenä laivoissa. Hän alkoi jo tällöin avustaa sanomalehtiä ja kirjoittaa runoja. Kukkonen opiskeli 1866–1870 Jyväskylän seminaarissa valmistuen kansakoulunopettajaksi. Hän oli aluksi opettajana Valkealassa ja sitten Johanneksen pitäjän Kaislahden koululla. Kukkonen luopui kuitenkin opettajan työstä ja ryhtyi avustamaan sanomalehtiä. Hän kirjoitti Suomen muinaisaikaan sijoittuvia kertomuksia Uuteen Suomettareen ja viipurilaisiin suomenkielisiin sanomalehtiin. Hän oli Viipurissa ilmestyneen Ilmarinen-lehden päätoimittajana vuodesta 1885 ja hän toimi myös avustajana Viipurin Sanomien ja Lappeenrannan Uutisten toimituksessa. Viimeisinä vuosinaan heikosta terveydestä kärsinyt Kukkonen toimi kirjansitojana kotiseudullaan. Kukkonen julkaisi Jyväskylän seminaaria käydessään yhdessä Nikolai Christerssonin (myöhemmin Kari) kanssa runokokoelman Aallotar. == Teoksia == * Aallotar : alkuperäisiä koelmia runollisuuden alalla 1, kirjoittajat Mikko Kukkonen ja Nikolai Christersson (Kari). Schildt,Jyväskylä 1869 == Lähteet == * * Mikko Kukkosen muistokirjoitus Keski-Suomi-lehdessä 31.3.1894 s. 3 (Historiallinen sanomalehtiarkisto) Luokka:Suomalaiset runoilijat Luokka:Suomalaiset toimittajat Luokka:Suomalaiset opettajat Luokka:Vuonna 1842 syntyneet Luokka:Vuonna 1894 kuolleet
Višera (Vytšegdan sivujoki)

Višera (, ) on Vienanjoen vesistöön kuuluvan Vytšegdan sivujoki Komin tasavallassa Venäjällä. Sen pituus on 247 kilometriä, valuma-alueen laajuus 8 780 neliökilometriä ja keskimääräinen virtaus Lunin kylän tienoilla 79,1 kuutiometriä sekunnissa. Joki saa alkunsa Sindorskoje-järven lähellä sijaitsevista soista ja virtaa kohti etelää. Se on liikennöintikelpoinen Nivšerajoen suuhun asti. ==Lähteet== Luokka:Komin tasavallan joet Luokka:Vienanjoen vesistö
Solar Dynamics Observatory

Solar Dynamics Observatory (SDO) on tähtitieteellinen satelliitti, joka tutkii Aurinkoa. Sen tavoitteena on tutkia, kuinka Auringon magneettikenttä on syntynyt ja millainen on sen rakenne. Lisäksi satelliitin avulla on tarkoitus selvittää, kuinka magneettinen energia siirtyy heliosfääriin ja siitä edelleen avaruuteen aurinkotuuleksi. SDO-satelliitin odotetaan tarjoavan mittaustuloksia, joiden avulla opimme ymmärtämään paremmin emotähtemme toimintaa ja sen vaikutusta planeettaamme. Tämä satelliitti kuuluu Nasan Living With a Star -ohjelmaan. SDO laukaistiin 11. helmikuuta 2010. http://www.spacedaily.com/reports/NASA_delays_launch_of_solar_observatory_999.html http://www.space-travel.com/reports/NASA_launches_space- based_solar_observatory_999.html Satelliitti kiertää maapalloa geosynkronisella radalla. Se on ylittänyt minimitoiminta-ajaksi suunnitellut viisi vuotta. == Rakenne == Satelliitin laukaisumassa oli 3000 kg. Tästä satelliitin rungon osuus on 1300 kg, polttoaineen osuus 1400 kg ja mittalaitteiden kokonaismassa on 300 kg. Satelliitin neliskulmaisen rungon sivuille levittäytyvät aurinkopaneelit, joiden yhteispinta-ala on 6,6 neliömetriä. Satelliitin leveys paneeleineen on 6,25 m ja pituus 4,5 metriä tietoliikenneantenni mukaan lukien. == Mittalaitteet == SDO-satelliittiin kuuluu kolme mittalaitetta: HMI (Helioseismic and Magnetic Imager) * Auringon rakenteen ja magneettikentän aktiivisuuden tutkiminen * Aallonpituus 617,3 nm AIA (Atmospheric Imaging Assembly) * Auringon koronan kuvaaminen usealla aallonpituusalueella 10 sekunnin välein * Aallonpituudet 170 nm, 30,4 nm, 160 nm, 17,1 nm, 19,3 nm, 21,1 nm, 33,5 nm, 9,4 nm, 13,1 nm, näkyvä valo EVE (Extreme Ultraviolet Variability Experiment) * Tarkkailee Auringon kaasukehää ultraviolettisäteilyn aallonpituuksilla * Aurinkotuulen tutkiminen * MEGS (Multiple EUV Gtaring Spectrograph): useita spektrografeja, jotka tarkkailevat Aurinkoa 5–105 nm aallonpituudella * ESP (EUV SpectroPhotometer): spektrofotometri, joka tarkkailee Aurinkoa 17–38 nm alueella == Rata == SDO:n rata 35 800 km:n korkeudessa Maan pinnalta on geosynkroninen. Radan inklinaatio on 28 astetta ja on pituuspiirillä 102 läntistä leveyttä. Tämä rata mahdollistaa jatkuvan yhteyden pidon samaan Yhdysvalloissa sijaitsevaan maa-asemaan ja lähes jatkuvan Auringon havainnoinnin. Keväisin ja syksyisin satelliitti on kahdesta kolmeen viikkoa ajoittain Maan varjossa. Kuu peittää Aurinkoa satelliitilta kolme kertaa vuodessa. ==Lähteet== ==Aiheesta muualla== * SDO mission kotisivu * Solar Dynamics Observatoryn lentoprofiili * NASA's Solar System Exploration – Nasan aurinkokuntatutkimus Luokka:Tiedesatelliitit Luokka:Avaruusluotaimet Luokka:Vuoden 2010 avaruustoiminta Luokka:Nasan ohjelmat
Celia Bourgeois

Celia Bourgeois (s. 9. kesäkuuta 1983) on ranskalainen uransa lopettanut maastohiihtäjä. Maastohiihdon maailmancupissa Bourgeois kilpaili ensimmäisen kerran Liberecin 7,5 km:n vapaan hiihtotavan kisassa helmikuussa 2008. Hänen paras sijoituksensa maailmancupissa on 21:s sija, jonka hän saavutti Canmoren 10 km:n vapaan hiihtotavan kisassa helmikuussa 2010. Liberecin MM-kisoissa 2009 Bourgeois sijoittui Ranskan viestijoukkueen kanssa yhdeksänneksi ja 30 km:n vapaalla 28:nneksi. == Lähteet == Luokka:Ranskalaiset maastohiihtäjät Luokka:Vuonna 1983 syntyneet Luokka:Elävät henkilöt
Morgan Arritola

Morgan Arritola (s. 13. toukokuuta 1986 Bend, Oregon) on yhdysvaltalainen uransa lopettanut maastohiihtäjä. Maansa mestaruuskisoissa Arritola on voittanut yhteensä kahdeksan mitalia. Liberecin MM-kilpailuissa 2009 Arritola sijoittui 30 kilometrin vapaan hiihtotavan kisassa sijalle 21. Oslon MM- kilpailuissa 2011 hän hiihti samalla matkalla myös 21:nneksi. Vancouverin olympialaisissa 2010 hän oli 10 kilometrillä 34:s ja 15 kilometrin yhdistelmähiihdossa 37:s. Maastohiihdon maailmancupissa Arritola kilpaili ensimmäisen kerran Canmoren 15 kilometrin yhdistelmähiihdossa tammikuussa 2008. Hänen paras sijoituksensa maailmancupissa on 19:s sija, jonka hän saavutti La Clusaz'n 15 kilometrin vapaan hiihtotavan yhteislähtökilpailussa joulukuussa 2010. Arritola lopetti uransa maastohiihtäjänä vuonna 2012. == Lähteet == Luokka:Yhdysvaltalaiset maastohiihtäjät Luokka:Vuonna 1986 syntyneet Luokka:Elävät henkilöt
Jyväskylän Kaupunkilehti

Jyväskylän Kaupunkilehti on vuosina 2008–2012 ilmestynyt ilmaisjakelulehti, joka ilmestyi kerran viikossa keskiviikkoisin. Lehteä julkaisi Suomen Lehtiyhtymä. Lehden lukijamäärä oli TNS Atlaksen mukaan 66 000 lukijaa tammi- kesäkuussa 2009. Jyväskylän Kaupunkilehden vuoden 2010 mediakortin mukaan lehden painosmäärä oli Jyväskylässä ja Muuramessa 64 000 kappaletta. Kerran kuukaudessa painosmäärä oli 73 000 kappaletta ja lehti jaettiin edellisten lisäksi myös Äänekoskelle, Suolahdelle, Laukaaseen ja Lievestuoreelle. Elokuussa 2010 Keskisuomalainen-konsernin tytäryhtiö Sisä-Suomen Kaupunkilehdet Oy osti lehden. Helmikuussa 2012 se muuttui Keskisuomalaisen kaupunkiliitteeksi, joka ilmestyi kahdesti kuukaudessa. == Lähteet == ==Aiheesta muualla== * Jyväskylän Kaupunkilehti lehtiluukussa Luokka:Suomalaiset kaupunkilehdet Luokka:Jyväskylän media
MS Suzanne E

MS Suzanne E oli Winnipegjärvellä Manitobassa Kanadassa liikennöinyt moottorialus. Sen oli rakentanut vuonna 1946 kapteeni Ed Nelson. Alus upposi myrskyssä 26. syyskuuta 1965 ollessaan matkalla Big Grindstone Pointia kohti. Onnettomuudessa aluksella olleista kymmenestä miehistönjäsenestä ja matkustajasta menehtyi yhdeksän. Turmahetkellä aluksen omisti Selkirk Fisheries, ja sitä käytettiin pääasiassa rahtiliikenteessä, joskin se kuljetti tarvittaessa myös matkustajia. ==Haaksirikko== Alus havaittiin viimeisen kerran sen sivuuttaessa Gull Harbourin loiston matkallaan pohjoiseen. Tuolloin myrsky oli jo nousemassa. Aluksen lastina oli polttoainetta, elintarvikkeita sekä kalalaatikoita. Sen päällikkönä oli Richard Johnson, jolla oli lupa aluksen käsittelyyn mutta ei päällikön pätevyyskirjaa. Sää alkoi huonontua kello 17 aikaan iltapäivällä, ja alus joutui voimakkaaseen aallokkoon keinuen pahimmillaan 40 astetta puolelta toiselle. Myrskyn yhä yltyessä päällikkö käänsi aluksen kohti etelää ja yritti pyrkiä suojasatamaan. Pian käännöksen jälkeen alus kaatui ja upposi nopeasti vieden mukanaan osan matkustajista ja miehistöstä. Jotkut onnistuivat tarrautumaan pinnalla kelluvaan hylkytavaraan, mutta monet heistä joko ajautuivat järvelle ja menehtyvät hypotermiaan. Haaksirikosta ainoana eloonjäänyt Clifford Everett onnistui tarrautumaan vanerinkappaleeseen, jonka varassa hän ajelehti Black Islandille ja pääsi suojaan kalastajamajaan. Myöhemmin tutkinnassa Everett todisti, että yksi syy turmaan oli todennäköisesti avoimena ollut kylkiluukku, sillä laivavene ei olisi mahtunut sisään luukun ollessa kiinni. Aluksen hylky lepää 18 metrin syvyydessä perä mutaan hautautuneena. ==Lähteet== Luokka:Hylyt Luokka:Laivaonnettomuudet Luokka:Sisävesilaivat
Karl Johan Numell

Karl Johan Numell (3. huhtikuuta 1826 Koholmen, Viapori – 8. joulukuuta 1894 Helsinki) oli suomalainen metsäalan virkamies ja ruotsin kielellä kirjoittanut kirjailija. Numellin vanhemmat olivat helsinkiläinen vuokraaja Johan Fredrik Numell ja Anna Lovisa Hansson. Hän kävi Helsingin triviaalikoulua ja Porvoon lukiota päästen ylioppilaaksi 1847. Numell suoritti metsänhoitajatutkinnon ja metsäkonduktöörin tutkinnon 1861. Hänestä tuli maanmittausauskultantti 1866. Numell toimi maanmittarin apulaisena 1857–1858 ja hän toimitti 1863 sotilasvirkatalojen metsänjakoja. Hänestä tuli maanmittauksen ja metsänhoitolaitoksen ylihallituksen vt. alimetsänhoitaja 1863, metsänhoitohallituksen vt. insinööri 1864, vakinainen insinööri 1866 sekä ylitirehtöörin apulainen 1876. Numell sai myös kamarineuvoksen arvon. == Teoksia == * Min konceptbok : försök på vitterhetens område. Första bandet. Helsingfors 1882 * Min konceptbok : försök på vitterhetens område. Andra bandet. Helsingfors 1884 * Min konceptbok : försök på vitterhetens område. Band 3. Helsingfors 1886 * Min konceptbok : försök på vitterhetens område. Band 4. Helsingfors 1888 * Min konceptbok : försök på vitterhetens område. Band 5. Helsingfors 1890 == Lähteet == * * Luettu 11.2.2010. Luokka:Suomalaiset metsänhoitajat Luokka:Suomalaiset virkamiehet Luokka:Suomenruotsalaiset kirjailijat Luokka:Vuonna 1826 syntyneet Luokka:Vuonna 1894 kuolleet
Sidney Sussex College

Sidney Sussex College on yksi Cambridgen yliopiston 31 collegesta. Se perustettiin vuonna 1596 Lady Frances Sidneyn, Sussexin kreivittären testamenttilahjoituksen turvin Lady Francesin kuoltua vuonna 1589. College perustettiin paikalle, jossa oli vuosisatojen ajan sijainnut fransiskaanimunkkien luostari. Sidney Sussex College tunnettiin alkuaikoinaan puritanistisena instituutiona. Oliver Cromwell oli collegen ensimmäisiä (ja kuuluisimpia) opiskelijoita, mutta ei koskaan valmistunut. Oliver Cromwellin pää on haudattu salaiseen paikkaan Sidney Sussex Collegen kappeliin. ==Kuuluisia opettajia ja alumneja== * Oliver Cromwell, Englannin lordiprotektori * Nick Laird, kirjailija * Cecil Powell, ydinfyysikko * Charles Thomson Rees Wilson, fyysikko == Lähteet == ==Aiheesta muualla== Luokka:Cambridgen yliopiston colleget
Arttu Kiramo

Arttu Mikael Kiramo (s. 15. huhtikuuta 1990 Muurame) on suomalainen uransa lopettanut kumparelaskija. Hän edusti Jyväskylän Freestyleseuraa ja häntä valmensi Sami Mustonen. Kiramo on kumparelaskun suomenmestari vuosilta 2009, 2011, 2013 ja 2014. Vuoden 2015 SM-hopeasta hänet palkittiin Muuramen kunnan lahjoittamalla stipendillä. Kiramo aloitti lasketteluharrastuksen nelivuotiaana ja siirtyi kumparelaskuun viisi vuotta myöhemmin. Hän on harrastanut myös skicrossia voittaen 16-vuotiaiden Suomen-mestaruuden vuonna 2005. ==Maailmancup== Ensimmäisen kerran Kiramo kilpaili freestylehiihdon maailmancupissa maaliskuussa 2007 Norjan Vossissa. Maailmancupin osakilpailuissa Kiramon paras sijoitus on kahdeksas Lake Placidissa tammikuussa 2011 ja Rukalla joulukuussa 2011. Hänen paras kokonaissijoituksensa on 18:s kausilla 2011 ja 2012. ==Arvokisat== Kiramo valittiin Suomen A-maajoukkueeseen kaudella 2006–2007. Hän kilpaili nuorten MM-kisoissa vuosina 2006 ja 2007 ollen parhaimmillaan 11:s vuonna 2006. Aikuisten tasolla hän kilpaili ensimmäisen kerran Inawashiron MM-kisoissa 2009 sijoittuen yhdeksänneksi. Vancouverin olympialaisissa 2010 hän oli 16:s. Deer Valleyn MM-kilpailuissa 2011 Kiramo oli 12:s ja parikumparelaskussa seitsemäs. Voss-Myrkdalenin MM-kisoissa 2013 hän oli 20:s ja parikumparelaskussa 13:s. Vuonna 2014 Kiramo osallistui Sotšin talviolympialaisiin. Kiramo lopetti uransa kumparelaskijana keväällä 2016. == Lähteet == ==Aiheesta muualla== * Arttu Kiramon kotisivut * Arttu Kiramo Suomen olympiakomitean sivuilla * Luokka:Suomalaiset freestylehiihtäjät Luokka:Vuonna 1990 syntyneet Luokka:Elävät henkilöt
Talvikki

Talvikki on suomalainen naisen etunimi. Nimi tarkoittaa ilmeisesti talvella syntynyttä lasta, mutta voi viitata myös kasvisukuun talvikit (Pyrola). Nimi kuuluu todennäköisesti muinaisnimiin. Kirkon vastustuksen vuoksi useat -kki- loppuiset naisennimet joutuivat vuosisatojen ajaksi pois käytöstä tai ne esiintyivät vain lehmien nimenä. Naisennimenä Talvikki tuli uudestaan käyttöön vasta aivan 1800-luvun lopulla. Almanakkaan nimi otettiin vuonna 1929, mihin vaikutti tuolloin nimipäiväkalenterin uudistamistyöryhmässä mukana ollut A. V. Koskimies, jonka veljentytär Aune Talvikki Schildt (o.s. Forsman, myöhemmin Koskimies, s. 1899) oli tiettävästi ensimmäisenä saanut tämän nimen. Talvikki- nimi on saatettu antaa talvella syntyneelle tytölle. Vuoden 2019 loppuun mennessä nimen Talvikki on Digi- ja väestötietoviraston tietojen mukaan saanut 5 156 naista ja alle 10 miestä. == Tunnettuja Talvikkeja == * Talvikki Eerola (s. 1988), suomalainen näyttelijä * Viola Talvikki Nikkanen, Wiola Talvikki, Wiola Talvi (s. 1934), laulaja == Lähteet == Luokka:Etunimet
Juha Haukkala

Juha Haukkala (s. 28. kesäkuuta 1978 Seinäjoki) on suomalainen uransa lopettanut freestylehiihtäjä, joka kilpaili skicrossissa. Hän edusti Seinäjoen Hiihtoseuraa ja häntä valmensi Heikki Kervinen. Nuoruudessaan useita urheilulajeja harrastanut Haukkala aloitti yhdeksänvuotiaana alppihiihdon. Hän voitti pujottelun Suomen-mestaruuden 1998 ja osallistui samana vuonna myös nuorten MM-kilpailuihin. (alppihiihto) Kaudella 2002–2003 hän siirtyi skicrossiin ja kilpaili jo samalla kaudella maailmancupissa. Haukkala on sijoittunut MM-kilpailujen skicrossissa seitsemänneksi Rukalla 2005, 11:nneksi Madonna di Campigliossa 2007 ja 17:nneksi Inawashirossa 2009. Vancouverin olympialaisissa 2010 hän sijoittui 26:nneksi. Innsbruckin Universiadeissa 2005 hän voitti kultaa. Maailmancupin osakilpailussa hän on ollut parhaimmillaan viides Kreischbergissä tammikuussa 2008. Euroopan cupissa hän on voittanut Riihivuoren kilpailun helmikuussa 2003. (freestyle) Haukkala on voittanut skicrossin Suomen-mestaruuden 2004, 2006, 2007, 2010 ja 2011. Hän on kärsinyt uransa aikana useista loukkaantumisista. Haukkala lopetti aktiiviuransa maaliskuussa 2011 SM-kisojen jälkeen. Haukkala on koulutukseltaan röntgenhoitaja. == Lähteet == == Aiheesta muualla == * Luokka:Suomalaiset alppihiihtäjät Luokka:Suomalaiset freestylehiihtäjät Luokka:Vuonna 1978 syntyneet Luokka:Elävät henkilöt
Tšerdynin piiri

Tšerdynin piiri ) on kunnallinen itsehallintoalue Permin aluepiirissä Venäjällä. Vuonna 1924 perustetun piirin pinta-ala on 20 872 neliökilometriä. Asukkaita on 32 100 henkeä (vuonna 2009). Tšerdynin piiri sijaitsee Permin aluepiirin pohjoisosassa. Pohjoisessa se rajoittuu Komin tasavaltaan, idässä Krasnovišerskin, etelässä Solikamskin sekä lännessä Permin Komin Kosan ja Gainyn piireihin. Pinta-alasta 94 % on metsää. Hyötykaivannaisia ovat hiekka, sora, savi, öljy ja turve. Suurimmat joet ovat Kama, Višera ja Kolva. Piiriin kuuluu Tšerdynin kaupunki, Nyrobin kaupunkimainen taajama (kaupunkikunta) sekä 8 maalaiskuntaa: Bondjug, Kertševski, Kolva (keskuspaikka Verhnjaja Kolva), Poktša, Rjabinino, Ust-Urolka (Kurgan), Valai ja Vilgort. Hallinnollinen keskus on Tšerdyn. Asutuskeskuksia on yhteensä 114. Vuoden 2002 väestönlaskennan mukaan 90,5 % asukkaista on venäläisiä, 1,5 % tataareja ja 1,5 % ukrainalaisia. Kaupunkiväestön osuus on 39,3 %. Piirin läpi kulkee Solikamskin ja Nyrobin välinen maantie. Talous perustuu puunhankintaan ja -jalostukseen. Lisäksi on elintarviketeollisuutta. Maatalous on erikoistunut maidon ja lihan tuotantoon. Piirissä toimii lasten musiikki- ja taidekoulut, ammattikoulu, kirjastolaitos sekä kulttuuri- ja vapaa-ajankeskuksia. Paikallislehtenä ilmestyy Severnaja zvezda (”Pohjolan tähti”). Seudulla on useita arkeologisia muistomerkkejä. Nähtävyyksiä ovat Tšerdynin ja Nyrobin historialliset rakennukset, maaseutukylien kirkot sekä Tšerdynin kotiseutumuseo. ==Lähteet== == Aiheesta muualla == *
Heratin lentoasema

Heratin lentoasema on kymmenen kilometrin päässä Heratin kaupungista sijaitseva lentoasema Afganistanissa. Lentoaseman rakensivat yhdysvaltalaiset 1950-luvulla, ja sitä pommitettiin rajusti vuonna 2001. Lentoasemalta liikennöidään maan pääkaupunkiin Kabuliin, Maimanaan, Zaranjiin ja Mazar-i- Sharifiin. Lentoasemalla on yksi päällystetty 2 571 metriä pitkä kiitotie, ja se on rakennettu 977 metriä merenpinnan yläpuolelle. == Lentoyhtiöt ja kohteet == *Ariana Afghan Airlines (Kabul, Mazar-i-Sharif) *Kam Air (Kabul) *Pamir Airways (Kabul, Maimana, Zaranj) *Safi Airways (Mazar-i-Sharif) == Aiheesta muualla == *Heratin lentoaseman sotilaallinen rooli === Lähteet === Luokka:Afganistanin lentoasemat
Qal'eh-ye Nawin lentoasema

Qal'eh-ye Nawin lentoasema on Qal'eh-ye Nawin kaupunkia palveleva lentoasema Badghisin maakunnassa Afganistanissa. Lentoasemalla on yksi 2 000 metriä pitkä kiitotie. Pamir Airways on lentoaseman ainoa käyttäjä. == Lähteet == Luokka:Afganistanin lentoasemat
Kristina Cruises

Kristina Cruises on kotkalainen matkanjärjestäjä, joka järjestää matkoja maalla, merellä ja joilla eri puolille Eurooppaa sekä kaukokohteisiin.. Yhtiön toimitusjohtaja on Anu Markkanen. Yhtiö harjoitti aikaisemmin risteilytoimintaa omilla aluksillaan, joita olivat muun muassa M/S Kristina Katarina, M/S Kristina Brahe ja M/S Kristina Regina. Yhtiö harjoitti risteilyliikennettä suomalaisella miehistöllä muun muassa Välimerellä, Punaisellamerellä, Pohjanmerellä, Itämerellä ja Saimaan vesistössä. Kristina Cruises on omassa kategoriassaan Suomen johtava risteilylomien järjestäjä. Yritys järjestää mm. risteilymatkoja, jotka tehdään ryhmämatkoina, ja mukana on suomalainen matkaopas. Yhtiö järjestää vuosittain runsaat sata risteilyä yli 50 maassa. Yhtiön asiakkaat ovat etupäässä yli 40-vuotiaita, kulttuurista kiinnostuneita ihmisiä. ==Historia== Syksyllä 2013 yhtiö hakeutui yrityssaneeraukseen ja myi viimeisen aluksensa Kristina Katarinan. Nykyisin yritys tuottaa joki- ja meriristeilyjä muiden omistamilla aluksilla. Kristina Cruises Oy:n myynti kasvoi vuoden 2017 lopussa yli 25 prosenttia edellisvuodesta. Yritys on järjestänyt risteilymatkoja muun muassa eteläiselle Tonavalle, Etelä-Amerikan Amazonille, Pohjois-Amerikan Suurille järville, sekä Etelämantereelle ja Australiaan. Yritys palkittiin Finnish Travel Galassa vuoden 2019 matkatoimistona ja matkanjärjestäjänä. Kesällä 2021 Kristina aloitti kotimaassa uudenlaiset Kristina Rails -junaristeilyt, joiden konsepti on hyvin samanlainen kuin yrityksen laivaristeilyillä. Matkojen ohjelmat ja sisällöt ovat valmiiksi suunniteltu ja matkoilla on mukana aina suomalainen matkanjohtaja. ==Lähteet== Luokka:Suomalaiset matkatoimistot
Qunduzin lentoasema

Qunduzin lentoasema on lentoasema Qunduzin maakunnassa, Afganistanissa. Lentoasema palvelee Qunduzin kaupunkia. Lentoasemalla on yksi 1 783 metriä pitkä ja 45 metriä leveä kiitotie ja sitä käyttää ISAF sekä lentoyhtiöt Kam Air ja Pamir Airways, jotka liikennöivät lentoasemalta maan pääkaupunkiin Kabuliin. == Lähteet == Luokka:Afganistanin lentoasemat
Maimana

Maimana (, ) on kaupunki Afganistanin luoteisosassa Farjabin maakunnassa. Sen asukasluku oli vuonna 2014/2015 Yk:n arvion mukaan 124 200–149 040\. Paikalliset ovat pääasiassa uzbekkeja. Uzbekit hallitsivat puoli-itsenäistä Maimanan kaanikuntaa aikan 1800-luvulle saakka, jolloin alueesta tuli osa Afganistania. ==Maantiede== Maimana sijaitsee Afganistanin luoteisosassa Torkestanvuorten juurella. Sen korkeus merenpinnasta on noin 870 metriä. Maimana on Farjabin maakunnan keskus. Kaupunki on Ab-i Maimanajoen varrella. Joki laskee Ab-i Kaysarjokeen, joka haihtuu Andkhoin jälkeen Kyzylkumin aavikolle. Kaupungin kautta kulkee maantie Heratista Mazar e-Šarifiin. ==Historia== Mahdollisia viittauksia nykyiseen kaupunkiin tehdään useissa vanhoissa historiallisissa lähteissä. Vendidad mainitsee Nisaya-nimisen paikan ja 700-luvulla kirjoitettu armenialainen Persian maantieteestä kertova teos mainitsee paikannimen Nsai-mianak. Nimi viittaa mahdollisesti samaan paikkaan, kuin Ptolemaioksen mainitsema Nisaía (Νισαία) Margianassa. Hieman islamilaisen kauden alkamisen jälkeen ilmeisesti samalla paikalla oli kaupunki, jota kutsuttiin nimellä al-Yahudiyya. Nimi viitta juutalaisiin ja saattaa tarkoittaa juutalaisen yhteisön olemassaoloa tuona aikana. Myöhemmät islamilaiset maantieteilijät, kuten al-Yakubi ja Ibn Hawkal kuvailevat kaupungin olevan Farjabin hallitsijan pääkaupunki. Kaupungissa oli perjantaimoskeija ja sitä kuvailtuiin rikkaaksi. Paikallinen hallitsija oli ilmeisesti itsenäinen, kunnes Mahmud Ghaznilainen liitti sen ghaznavidien valtakuntaan. Maimanaa hallitsivat sittemmin uzbekit, jotka muodostivat eri aikoina useita pieniä puoli-itsenäisiä kaanikuntia. Ajoittain ne olivat alisteisia Buharan kaanille. Unkarilainen tutkimusmatkailija Ármin Vámbéry kuvaili Maimanaa vuonna 1863, mainiten kaupungin käsittävän noin 1 500 mutatiilistä rakennusta ja ränsistyneen basaarin. Afganistanin emiirit alkoivat tavoitella kaupungin aluetta 1800-luvulla. Maimanan uzbekkien kaanikunta liitettiin Afganistaniin vuonna 1876 ja lopullisesti se jäi osaksi Afganistania Venäjän keisarikunnan kanssa solmitun rajasopimuksen jälkeen vuonna 1885. Maimana muodosti sittemmin oman hallinnollisen alueensa osana Afganistania. Nykyinen Farjabin maakunta perustettiin vuonna 1965 ja sai nimensä historiallisen Farjabin kaupungin mukaan. ==Väestö== Yhdistyneiden kansakuntien asuinyhdyskuntaohjelman arvio Maimanan asukasluvusta oli vuonna 2014–2015 alemman arvion mukaan 124 200 ja ylemmän arvion mukaan 149 040. Sen asukkaiden valtaosa on etniseltä taustaltaan uzbekkeja. Pienempiä vähemmistöjä ovat paštut ja tadžikit. Paikkakunta tunnetaan mattojen valmistuksesta. == Lähteet == Luokka:Afganistanin kaupungit
This Is War

This Is War on yhdysvaltalaisen rockyhtye 30 Seconds to Marsin kolmas albumi. Se julkaistiin 4. joulukuuta 2009. Albumi ylsi Yhdysvalloissa Billboard 200 -listan sijalle 19.Billboard: 30 Seconds to Mars – Chart history Suomessa se debytoi virallisen albumilistan sijalla 24, ja ylsi parhaimmillaan sijalle 19. Se pysyi listalla yhteensä 9 viikkoa.Musiikkituottajat: 30 Seconds to Mars – This Is War == Kappaleet == == Kokoonpano == * Jared Leto – laulu, kitara, basso, koskettimet, syntetisaattori * Shannon Leto – rummut, lyömäsoittimet, kitara (L490) * Tomo Milicevic – soolokitara, basso, koskettimet, syntetisaattorit, viulu, ohjelmointi, lyömäsoittimet == Arvostelut == * Allmusic: Allmusic review * Billboard: positiivinenBillboard: Album review * Entertainment Weekly: B–Entertainment Weekly: Album review * Soundi: Soundi: Levyarvio * V2.fi: == Lähteet == Luokka:30 Seconds to Marsin albumit Luokka:Vuoden 2009 albumit
Emile Zolan elämä

Emile Zolan elämä (The Life of Emile Zola) on William Dieterlen ohjaama yhdysvaltalainen elämäkertaelokuva vuodelta 1937. Elokuva muistetaan ennen kaikkea Paul Munin roolisuorituksesta Émile Zolana.Erickson Elokuva kertoo Émile Zolan elämästä uran alkuvaiheista hautajaisiin asti. Se seuraa jokseenkin uskollisesti Zolan elämää. Suurimmat erot ovat Dreyfusin tapauksen käsittelyssä – elokuva ei edes mainitse Dreyfusin olleen juutalainen. Monia juttuun sekaantuneita henkilöitä ei mainita nimeltä, koska elokuvan tekijät halusivat välttää mahdolliset oikeusjutut.Erickson Elokuva voitti parhaan elokuvan Oscar-palkinnon lisäksi kaksi muuta ja oli ehdolla kuudessa kategoriassa. Elokuva valittiin vuonna 2000 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.Complete National Film Registry Listing, National Film Preservation Board, Library of Congress. Viitattu 5.7.2016. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Näyttelijät == == Palkinnot == Voitetut Oscar-palkinnot: * elokuva – Warner Bros. ja Henry Blanke * miessivupääosa – Joseph Schildkraut * sovitettu käsikirjoitus – Norman Reilly Raine, Geza Herczeg ja Heinz Herald Oscar- ehdokkuudet * ohjaus – William Dieterle * miespääosa – Paul Muni * avustava ohjaaja – Russ Saunders * lavastus – Anton Grot * alkuperäinen tarina – Geza Herczeg ja Heinz Herald * musiikki – Warner Bros. Studio Music Department, Leo Forbstein, (osastonjohtaja) (sävellys: Max Steiner) * äänitys – Warner Bros. Studio Music Department, Nathan Levinson == Lähteet == * === Viitteet === == Aiheesta muualla == * * * Luokka:Yhdysvaltalaiset draamaelokuvat Luokka:Vuoden 1937 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset elämäkertaelokuvat Luokka:William Dieterlen ohjaamat elokuvat Luokka:Parhaan elokuvan Oscar-palkinnon saaneet elokuvat Luokka:Parhaan sovitetun käsikirjoituksen Oscar-palkinnon saaneet elokuvat Luokka:Parhaan miessivuosan Oscar-palkinnon saaneet elokuvat Luokka:Warner Brosin elokuvat
Anita Christensen

Anita Christensen (s. 29. lokakuuta 1972 Randers, Tanska) on kääpiösarjan nyrkkeilijä ja entinen WIBF-, WIBA-, WBC- ja WBA-liittojen mestari. == Amatööriura == Amatööriurallaan Christensen otteli 21 ottelua, ja voitti niistä 19.http://www.wban.org/biog/achristensen.htm Amatöörinä Christensen voitti vuonna 1998 Pohjoismaiden-mestaruuden 57 kg sarjassa. == Ammattiura == Christensen debytoi ammattilaiskehissä helmikuussa 2000 voittaen Veronica Szuczin ensimmäisen erän teknisellä tyrmäyksellä. Vuonna 2001 Christensen otteli Galina Gumliiskan kanssa avoimeksi jääneestä WIBF-liiton mestaruudesta voittaen kaikin tuomariäänin.http://boxrec.com/list_bouts.php?human_id=7770&cat;=boxer Vuonna 2003 Christensen otteli Hagar Shmoulefeld Fineriä vastaan. Ottelu päättyi ratkaisemattomana koska Shmoulefeld Finer oli alaikäinen.http://boxrec.com/list_bouts.php?human_id=015361&cat;=boxer Vuonna 2004 Christensen voitti Ada Velezin kaikin tuomariäänin kymmeneräisessä ottelussa. Voiton myötä Christensenistä tuli WIBA ja WIBF liittojen mestari. Vuonna 2006 Christensen kohosi WBC ja WBA liittojen mestariksi voittamalla Nadia Hokmin kaikin tuomariäänin kymmeneräisen kamppailun päätteeksi. Christensen nousi ensin WBC liiton väliaikaiseksi mestariksi mutta se muutettiin pysyväksi mestari Kwang Ok Kimin estyttyä ottelemasta.http://boxrec.com/media/index.php?title=Fight:1123185 Christensen puolusti mestaruutta viidesti kunnes kärsi kuudennessa puolustusottelussa tappion Galina Koleva Ivanovalle kaikin tuomariäänin.http://boxrec.com/media/index.php?title=Fight:1316465 == Lähteet == == Aiheesta muualla == * boxrec.com Luokka:Tanskalaiset nyrkkeilijät Luokka:Vuonna 1972 syntyneet Luokka:Elävät henkilöt
Maastohiihto olympialaisissa

Maastohiihto on ollut olympiaohjelmassa ensimmäisistä talviolympialaisista lähtien, vuodesta 1924. Parhaiten menestynyt maa on Norja. Eniten mitaleita voittanut hiihtäjä on norjalainen Marit Bjørgen, joka on voittanut 15 mitalia. Naiset ovat osallistuneet talviolympialaisten hiihtokilpailuihin vuodesta 1952. == Tapahtumat == Maastohiihto Miesten kilpailut 24 28 32 36 48 52 56 60 64 68 72 76 80 84 88 92 94 98 02 06 10 14 18 22 Miesten 10 km - - - - - - - - - - - - - - - X X X - - - - - - Miesten 18/15 km X X X X X X X X X X X X X X X - - - X X X X X X Miesten 30 km - - - - - - X X X X X X X X X X X X X - - - - - Miesten 50 km X X X X X X X X X X X X X X X X X X X X X X X X Miesten 4 × 10 km viesti - - - X X X X X X X X X X X X X X X X X X X X X Miesten takaa- ajo/yhdistelmähiihto - - - - - - - - - - - - - - - X X X X X X X X X Miesten sprintti - - - - - - - - - - - - - - - - - - X X X X X X Miesten parisprintti - - - - - - - - - - - - - - - - - - - X X X X X Naisten kilpailut 24 28 32 36 48 52 56 60 64 68 72 76 80 84 88 92 94 98 02 06 10 14 18 22 Naisten 5 km - - - - - - - - X X X X X X X X X - - - - - - - Naisten 10 km - - - - - X X X X X X X X X X - - - X X X X X X Naisten 15 km - - - - - - - - - - - - - - - X X X X - - - - - Naisten 20/30 km - - - - - - - - - - - - - X X X X X X X X X X X Naisten 3/4 × 5 km viesti - - - - - - X X X X X X X X X X X X X X X X X X Naisten takaa-ajo/yhdistelmähiihto - - - - - - - - - - - - - - - X X X X X X X X X Naisten sprintti - - - - - - - - - - - - - - - - - - X X X X X X Naisten parisprintti - - - - - - - - - - - - - - - - - - - X X X X X ==Mitalitaulukko== == Lähteet == *
Littoisten Työväen Urheilijat

Littoisten Työväen Urheilijat (LTU) on vuonna 1932 perustettu littoislainen urheiluseura. Seuran lajeja ovat hiihto, jalkapallo, lentopallo, lacrosse ja yleisurheilu. Lisäksi sillä on nais- ja veteraanijaostot. Seuralla on yli 700 jäsentä.LTU:n kotisivut == Historia == Littoisten Työväen Urheilijat perustettiin 17. tammikuuta 1932. Aiemmin kylässä olivat työväestön urheilutoimintaa järjestäneet Littoisten Työväenyhdistys vuodesta 1910, vuosina 1920–1921 toiminut Littoisten Rientävä, jonka toiminnan sammuttua innokkaimmat littoislaisnuoret liittyivät Kaarinan Jyryyn, ja vuosina 1927–1931 toiminut voimistelu- ja urheiluseura Toimi.Littoinen sanoin ja kuvin, s. 117 LTU:n perustavassa kokouksessa puhetta johti TUL:n Varsinais- Suomen piirin puheenjohtaja Valtter Säilä. Yhdistyksen puheenjohtajaksi valittiin Ferdinand Rantanen ja sihteeriksi Pentti Alho. Seuran päälajeiksi valittiin voimistelu, uinti, hiihto ja yleisurheilu. Sittemmin ohjelmaan ovat kuuluneet myös jalkapallo, jääpallo, lentopallo, pöytätennis, nyrkkeily, pyöräily, suunnistus ja shakki, ja alkuvaiheissa harrastettiin myös näyttämötoimintaa. LTU:n tärkeänä toimipaikkana on ollut Littoisten työväentalo, jonka Littoisten työväenyhdistys antoi seuran käyttöön ensin ilman korvausta ja myöhemmin pientä vuokraa vastaan. Seuran tunnusväreinä ovat alusta alkaen olleet musta ja keltainen. Seuran ensimmäinen lippu valmistui vuonna 1945. == Jalkapallo == Littoisten Työväen Urheilijoiden edustusjoukkue pelaa jalkapalloa Nelosessa. == Lähteet == * === Viitteet === == Aiheesta muualla == * Seuran kotisivut * Jalkapallon edustusjoukkueen kotisivut Luokka:Suomalaiset urheilun yleisseurat Luokka:Littoinen Luokka:Lietolaiset urheiluseurat Luokka:Vuonna 1932 perustetut urheiluseurat Luokka:Suomen Työväen Urheiluliiton jäsenseurat
Khares Lindoslainen

Khares Lindoslainen (, ; 300/200-luku eaa.) oli antiikin kreikkalainen kuvanveistäjä, joka edusti hellenististä kuvanveistoa. Hän oli kotoisin Lindoksesta Rhodokselta ja toimi noin vuosina 290–280 eaa. Khares oli kuvanveistäjä Lysippoksen oppilas. Hän oli yksi suurimpia rhodoslaisia taiteilijoita, ja häntä pidetään rhodoslaisen kuvanveistokoulukunnan perustajana. Khareksen pääteos oli pronssista tehty auringonjumala Heliosta esittänyt Rhodoksen kolossi, joka valmistui joko vuonna 290, 282 tai 280 eaa. Painoa kolossilla oli 20 tonnia ja korkeutta noin 30 metriä. Rhodoksen kolossi tuhoutui maanjäristyksessä jo joko vuonna 227 eaa. tai 226 eaa. Kolossi luettiin maailman seitsemän ihmeen joukkoon. Kerrotaan tarinoita, ettei Khares nähnyt kolossia valmiina, sillä hän teki itsemurhan. Mitään todisteita tarinoiden todenperäisyydelle ei ole. Erään tarinan mukaan kolossin ollessa miltei valmis, huomautettiin Kharekselle, että kolossissa oli pieni virhe rakenteessa. Tämän vuoksi hänen kerrotaan surmanneen itsensä. Toisen tarinan mukaan Rhodoksen kaupungin johtajat päättivät, että kolossista tulisi kaksi kertaa korkeampi. Khares kaksinkertaisti palkkansa, mutta unohti, että korkeuden kaksinkertaistaminen merkitsisi sitä, että tarvittaisiin kahdeksankertaisesti rakennusmateriaaleja. Khares joutuikin tämän vuoksi vararikkoon, minkä vuoksi teki itsemurhan. Kolossin saattoi valmiiksi Khareksen oppilas Lakhes, joka oli myös kotoisin Lindoksesta. Ennen kolossin valmistamista Khares oli mukana puolustamassa Rhodoksen kaupunkia sitä hyökkäystä vastaan, josta saadun voiton kunniaksi kolossi tehtiin. == Lähteet == Luokka:Antiikin kreikkalaiset kuvanveistäjät
Goecken

Goecken on aavekaupunki Alamedan piirikunnassa Kaliforniassa. Se sijaitsee pohjoiseen Greenvillestä. Kaupunki on nimetty alueella asuneen karjankasvattaja Herman Bernard Goeckenin mukaan. == Lähteet == Luokka:Kalifornian aavekaupungit Luokka:Alamedan piirikunnan maantiede
Monte Vista (Kalifornia)

Monte Vista on aavekaupunki Alamedan piirikunnassa Kaliforniassa. Se sijaitsee noin neljän kilometrin päässä piirikunnan pääkaupungista, Oaklandista. Monte Vistassa toimi postitoimisto vuosina 1865–1868. == Lähteet == Luokka:Kalifornian aavekaupungit Luokka:Alamedan piirikunnan maantiede
Komedia meistä ihmisistä

Komedia meistä ihmisistä (You Can’t Take It With You) on Frank Capran ohjaama ja tuottama yhdysvaltalainen screwball-komediaelokuva vuodelta 1938. Elokuva perustuu Moss Hartin ja George Kaufmanin Pulitzer-palkinnon voittaneeseen näytelmään. Frank Capra sai elokuvasta Oscar-palkinnot parhaasta elokuvasta (tuottajana) ja ohjauksesta. == Tarina == Alice Sycamore ja Tony Kirby ovat rakastuneet toisiinsa. Sycamoren perhe on vapaamielinen ja hieman omituinen, Kirbyt taas hyvin vakavia ja aristokraattisia. Perheiden yhteinen illallinen muodostuu katastrofiksi. == Rooleissa == == Palkinnot == Voitetut Oscar- palkinnot: * elokuva – Columbia Pictures ja Frank Capra * ohjaus – Frank Capra Oscar-ehdokkuudet * naissivuosa – Spring Byington * sovitettu käsikirjoitus – Robert Riskin * kuvaus – Joseph Walker * leikkaus – Gene Havlick * äänitys – John P. Livadary Lähde: == Lähteet == == Aiheesta muualla == * * * Luokka:Vuoden 1938 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset komediaelokuvat Luokka:Parhaan elokuvan Oscar-palkinnon saaneet elokuvat Luokka:Parhaan ohjauksen Oscar- palkinnon saaneet elokuvat Luokka:Yhdysvaltalaiset näytelmiin perustuvat elokuvat Luokka:Frank Capran ohjaamat elokuvat
Walter Frey

Walter Frey (26. tammikuuta 1898, Basel, Sveitsi – 27. elokuuta 1985, Zürich, Sveitsi) oli sveitsiläinen pianisti ja pianonsoitonopettaja. Hänen veljensä oli pianisti ja säveltäjä Emil Frey. Walter Frey opiskeli pianonsoittoa Zürichin konservatoriossa opettajinaan Volkmar Andreae ja Friedrich Niggli (1906–1913) sekä Frankfurt am Mainissa Willy Rehberg (1913–1916). Vuodesta 1917 lähtien Frey teki laajoja konserttimatkoja, joilla soitti erityisesti modernia musiikkia. Hän soitti muun muassa Paul Hindemithin, Egon Welleszin, Ernst Tochin ja monen sveitsiläisen säveltäjän teoksia. Vuonna 1927 hän soitti Stefi Geyerin kanssa ensiesityksen Alban Bergin kamarikonsertosta Berliinissä. Vanhempana hän soitti pääasiassa Johann Sebastian Bachin musiikkia. Solistin uransa ohessa Frey opetti Zürichin konservatoriossa, jossa hän toimi pianoluokan johtajana 1925–1958. Hän julkaisi yhdessä Willi Schuh'n kanssa 1937 teoksen Klaviermusik aus der Zeit der Klassik und Romantik.The New Grove dictionary of music and musicians, Grove 2001, ISBN 0-333-60800-3 ja ISBN 1-56159-239-0.Otavan iso musiikkitietosanakirja, Otava 1976–1979, ISBN 951-1-02380-2. ==Lähteet== Luokka:Sveitsiläiset pianistit Luokka:Vuonna 1898 syntyneet Luokka:Vuonna 1985 kuolleet
LTU

LTU voi tarkoittaa seuraavia asioita: * LTU International, saksalainen lentoyhtiö * LTU, Liettuan maatunnus, jota käyttävät esimerkiksi KOK ja FIFA * Luulajan teknillinen yliopisto * Littoisten Työväen Urheilijat, littoislainen urheiluseura * LTU Group Oy, maalaus- ja tasoiteurakointiin erikoistunut yritys
Below the Belt

Below the Belt on kanadalaisen rock-yhtye Danko Jonesin studioalbumi. Se julkaistiin 11. toukokuuta 2010. == Kappaleet == # # # # # # # # # # # === Digipak === # * # === iTunes === # * == Kokoonpano == * Danko Jones - kitara, laulu * John Calabrese - basso * Dan Cornelius - rummut == Arviot == * Allmusic: Allmusic review * Desibeli.net: * Imperiumi: 9½/10Levyarvostelu: Danko Jones - Below The Belt Viitattu 30.6.2022. * soundi: DANKO JONES: Below The Belt viitattu 30.6.2022. * Spin: Spin review == Lähteet == Luokka:Vuoden 2010 albumit Luokka:Danko Jonesin albumit